Verejné obstarávanie realizované postupom zadávania zákazky podľa § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), výzva v rámci zriadeného dynamického nákupného systému s predmetom

„**Opravy a rekonštrukcie cestných komunikácií vo vlastníctve Banskobystrického samosprávneho kraja a súvisiace práce**“

**SÚŤAŽNÉ PODKLADY k Výzve v rámci zriadeného dynamického nákupného systému (ďalej len „DNS“)**

Predmet zákazky:

**„Rekonštrukcie ciest III. triedy (opravy krytov vozoviek a súvisiace práce) v pôsobnosti BBSK - vybrané úseky ciest v okresoch Brezno, Poltár a Rimavská Sobota“**

**(Výzva č. 2)**

V Banskej Bystrici, august 2025

A. POKYNY NA VYPRACOVANIE PONUKY A VŠEOBECNÉ INFORMÁCIE

1. **Identifikácia verejného obstarávateľa**
   1. Názov organizácie: Banskobystrický samosprávny kraj

Zastúpený Mgr. Ondrej Lunter

Sídlo organizácie: Námestie SNP 23, 974 01 Banská Bystrica

IČO: 37828100

Kontaktná osoba: Ing. Daniela Polubňáková, odborný referent pre cestnú infraštruktúru,

0948 915 573, daniela.polubnakova@bbsk.sk

* 1. V prípade tohto verejného obstarávania poskytuje verejnému obstarávateľovi podporné činnosti vo verejnom obstarávaní centrálna obstarávacia organizácia v zmysle § 15 ods. 2 písm. a) ZVO:

Názov: Centrum zdieľaných služieb BBSK, s. r. o.

Sídlo: Námestie SNP 23/23, 974 01 Banská Bystrica

IČO: 56931654

Kontaktná osoba: Mgr. Marta Juríčková, 0940 608 017, [marta.jurickova @zdielanesluzby.sk](mailto:monika.debnarova@zdielanesluzby.sk)

Komunikačné rozhr.: <https://josephine.proebiz.com>

1. **Predmet zákazky**
   1. Predmetom zákazky je uskutočnenie stavebných prác – rekonštrukcia a zosilnenie ciest III. triedy (oprava krytu vozovky a súvisiace práce) v pôsobnosti BBSK - vybrané úseky ciest v okresoch Brezno, Poltár a Rimavská Sobota. Stavebné práce sú podrobne špecifikované v prílohách týchto súťažných podkladoch (ďalej aj „SP“), a to najmä:

* príloha č. 1 SP – Zmluva o dielo,
* príloha č. 2 SP – Výkaze výmer,
* príloha č. 3 SP – Opis predmetu zákazky.
  1. Predmetné verejné obstarávanie zohľadňuje požiadavky spoločensky zodpovedného verejného obstarávania (ďalej aj SZVO):
* **Sociálny aspekt** neuplatňuje sa.
* **Zelený aspekt** je zohľadnený v oblasti spôsobu rekonštrukcie vozovky použitím technológie **recyklácie** za studena vo vybraných úsekoch.
  1. **Predpokladaná hodnota zákazky** v zriadenom DNS (tejto výzvy) je **1 007 937,35 € bez DPH.**
  2. Lehota uskutočnenia stavebných prác je **do 3 mesiacov odo dňa prevzatia staveniska zhotoviteľom**.
  3. Spoločný slovník obstarávania (CPV):

Hlavný CPV kód: 45000000-7 Stavebné práce

Doplňujúci CPV kód: 45233142-6 Práce na oprave ciest

1. **Komplexnosť dodávky**
   1. Zaradený záujemca predloží ponuku na celý predmet zákazky tak, ako je definovaný v týchto súťažných podkladoch a ich prílohách.

## **Typ zmluvy**

* 1. S úspešným uchádzačom bude uzavretá zmluva. Verejný obstarávateľ určuje svoje obchodné podmienky realizácie predmetu zákazky v zmluve, ktorá bude uzavretá s úspešným uchádzačom.
  2. Zmluva tvorí prílohu č. 1 súťažných podkladov. Záujemca predložením ponuky vyjadruje súhlas so zmluvnými podmienkami, ktoré verejný obstarávateľ uviedol v prílohe č. 1 tejto Výzvy.
  3. Verejný obstarávateľ považuje zmluvné podmienky uvedené v prílohe č. 1 tejto Výzvy za nemenné s výnimkou zmien vo formálnych náležitostiach zmluvy a takých zmien, ktoré by pozíciu verejného obstarávateľa (objednávateľa) oproti úspešnému uchádzačovi (zhotoviteľovi) zvýhodňovali (išli by v neprospech úspešného uchádzača).
  4. Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

## **Zdroj finančných prostriedkov**

* 1. Predmet zákazky bude financovaný z rozpočtových prostriedkov verejného obstarávateľa.

## **Obhliadka predmetu zákazky**

* 1. Miesta uskutočnenia predmetu zákazky sú verejne prístupné, sú v súťažných podkladoch jednoznačne identifikované, čiže každý zo záujemcov môže vykonať obhliadky individuálne bez obmedzení podľa svojho vlastného uváženia. Z uvedeného dôvodu verejný obstarávateľ neorganizuje obhliadky miesta uskutočnenia predmetu zákazky.

## **Doklady a dokumenty požadované na preukázanie splnenia požiadaviek verejného obstarávateľa na predmet zákazky**

* 1. **Kompletne ocenený výkaz výmer**
* Uchádzač predloží vo svojej ponuke **kompletne ocenený výkaz výmer** (rozpočet) **vo formáte .xls/.xlsx a vo formáte.pdf.** Položky z výkazu výmer predloženého uchádzačom v cenovej ponuke sa musia množstevne a vecne zhodovať s položkami z výkazu výmer poskytnutého verejným obstarávateľom v prílohách tejto Výzvy. Návrh na plnenie kritéria musí vychádzať z oceneného rozpočtu. Možnosť predkladania výrobkov/stavebných výrobkov/materiálov s  kvalitatívne lepšími parametrami, ako požaduje verejný obstarávateľ, týmto nie je dotknutá.
  1. **Ekvivalentné materiály, výrobky a zariadenia**
* V prípade, **ak uchádzač** pri spracovaní ceny predmetu zákazky **použije ekvivalentné výrobky a zariadenia, predloží** do ponuky aj **„Prehľad ekvivalentných materiálov, výrobkov a zariadení“** použitých pri ocenení predmetu zákazky v členení podľa poskytnutého výkazu výmer, oddiel a číslo položky s uvedením ekvivalentnej dodávky. Uvedený prehľad bude tvoriť súčasť ponuky uchádzača. Ak uchádzač tento prehľad nevypracuje alebo niektorú položku do neho nezahrnie, bude verejný obstarávateľ mať za to, že uchádzač ocenil výrobky a zariadenia uvedené v poskytnutom výkaze výmer.
* V prípade uvedenia konkrétnych značiek materiálov a výrobkov, pri ktorých sú uvedené minimálne požiadavky, môže uchádzač predložiť aj materiály/výrobky lepších parametrov. Dôkaz o ich vhodnosti musí byť priložený v ponuke. Uchádzač je povinný s ponukou predložiť výrobný list tohto výrobku/ materiálu, resp. iný vhodný doklad alebo dokument, v ktorom preukáže, že ním navrhovaný ekvivalent spĺňa rovnaké alebo lepšie parametre ako sú minimálne požiadavky uvedené v dokumentácii.
* Predmet zákazky je v celom rozsahu opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové, funkčné a estetické charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch alebo príslušenstvách konkrétnej značky uvedených v  dokumentácii/výkaze výmer, môže uchádzač predložiť aj ekvivalenty inej značky, rovnakej alebo vyššej kvality.
* Za estetickú ekvivalenciu sa považuje pohľadová ekvivalencia materiálu/výrobku vrátane farebnosti a textúry, dizajnu/tvaru počas celej doby jeho životnosti. Pohľadová ekvivalencia sa posudzuje z hľadiska finálneho osadenia výrobku na miesto jeho určenia, z pohľadu pozorovateľa a používateľa pri prirodzenom osvetlení, ako aj pri umelom osvetlení.

## **Podmienky predloženia ponuky**

* 1. Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch.
  2. Ponuka je vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.
  3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
  4. V predloženej ponuke prostredníctvom systému JOSEPHINE musia byť pripojené požadované doklady a vyplnenie elektronického formulára, ktorý zodpovedá návrhu na plnenie kritéria uvedeného v súťažných podkladoch. Predložené doklady a dokumenty tvoriace obsah ponuky, musia byť k termínu predloženia ponuky platné a aktuálne, a je možné ich predložiť vo forme .pdf súborov alebo vo forme elektronickej. V prípade predloženia dokladov vo forme
* .pdf súborov je potrebné predložiť scany dokladov a dokumentov s podpisom oprávnenej osoby;
* elektronickej je potrebné predložiť doklady a dokumenty vo formáte elektronického dokumentu opatreného kvalifikovaným elektronickým podpisom.
  1. Ak zaradený záujemca nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil. Údaje zaradený záujemca uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
  2. **V prípade, že zaradený záujemca predloží listinnú ponuku, verejný obstarávateľ na ňu nebude prihliadať.**
  3. Ponuka, pre účely zadávania tejto zákazky, je prejav slobodnej vôle zaradeného záujemcu, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
  4. Ponuku môžu predkladať zaradení záujemcovia (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je zaradeným záujemcom skupina, takýto zaradený záujemca je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou, ak tento doklad nepredložil počas zaradenia do DNS. V prípade, ak bude ponuka skupiny zaradených záujemcov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
  5. Zaradený záujemca alebo skupina záujemcov môže predložiť len jednu ponuku. Ak záujemca v lehote na predkladanie ponúk predloží viac ponúk, verejný obstarávateľ alebo obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.

## **Jazyk ponuky**

* 1. Zaradený záujemca predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

## **Predkladanie a obsah ponuky**

* 1. Predkladanie ponúk je umožnené iba autentifikovaným **zaradeným záujemcom** do daného zriadeného Dynamického nákupného systému. Zaradený záujemca sa prihlasuje do systému pomocou eID alebo svojich hesiel, ktoré nadobudol v rámci autentifikačného procesu.
  2. Autentifikovaný zaradený záujemca si po prihlásení do systému JOSPEHINE v záložke „Moje obstarávania“ vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke ponuky.
  3. Zaradeným záujemcom navrhovaná  celková cena verejného obstarávania musí byť uvedená na 2 desatinné miesta v EUR bez DPH a vložená do systému JOSEPHINE. V predloženej ponuke prostredníctvom systému JOSEPHINE musia byť pripojené doklady a dokumenty tvoriace obsah ponuky, požadované v týchto súťažných podkladoch.
  4. **Ponuka bude obsahovať:**
* **Kompletne ocenený výkaz výmer** (rozpočet) vo formáte .xls/.xlsx a vo formáte.pdf v zmysle bodu 7.1.
* **Návrh** zaradeného záujemcu **na plnenie kritéria** predmetu zákazky (cenová ponuka) vložený do systému JOSEPHINE (príloha č. 4 SP). Tento dokument musí byť podpísaný štatutárnym zástupcom alebo osobou oprávnenou konať za uchádzača.
* **Prehľad ekvivalentných materiálov, výrobkov a zariadení, ak je potrebný.** Samostatný očíslovaný zoznam technických listov k ponúknutým ekvivalentom, ak uchádzač ponúkne ekvivalentné výrobky; ďalšie dokumenty a doklady a odôvodnenia preukazujúce opodstatnenosť a správnosť uchádzačom navrhnutého ekvivalentného výrobku/materiálu (ak sa použije).

## **Lehota na predkladanie ponúk**

* 1. Ponuky musia byť **doručené v lehote uvedenej v systéme JOSEPHINE v časti „Termíny“.**

**UPOZORNENIE**

* **Ponuku môže predložiť len ten hospodársky subjekt, ktorý bol v čase vyhlásenia zákazky zaradený v dynamickom nákupnom systéme.**
* **Ponuka zaradeného záujemcu predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby zaradení záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

## **Platnosť (viazanosť) ponuky**

* 1. Viazanosť ponúk sa nevyžaduje.

## **Zábezpeka ponuky**

* 1. Zábezpeka ponuky sa nevyžaduje.

## **Doplnenie, zmena a odvolanie ponuky**

* 1. Zaradený záujemca môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Zaradený záujemca pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

## **Náklady na ponuku**

* 1. Všetky výdavky spojené s prípravou a predložením ponuky znáša zaradený záujemca bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

## **Variantné riešenie**

* 1. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

## **Predkladanie žiadostí o súťažné podklady**

* 1. Zaradený záujemca nebude žiadať o súťažné podklady, nakoľko tieto mu budú sprístupnené cez webovú aplikáciu JOSEPHINE. Všetky vysvetlenia a prípadné úpravy budú tiež zverejnené vo webovej aplikácií JOSEPHINE.

## **Podmienky zrušenia použitého postupu zadávania zákazky**

* 1. Verejný obstarávateľ môže zrušiť použitý postup zadávania zákazky podľa ustanovení ZVO. Verejný obstarávateľ si vyhradzuje právo zrušiť postup zadávania zákazky, ak cena za celý predmet zákazky bude vyššia ako predpokladaná hodnota zákazky.

## **Komunikácia a vysvetlenie**

* 1. Verejný obstarávateľ bude pri komunikácii so zaradenými záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a zaradenými záujemcami počas celého procesu verejného obstarávania.

* 1. **Pravidlá pre doručovanie** – zásielka sa považuje za doručenú zaradenému záujemcovi, ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
  2. Ak je odosielateľom zásielky verejný obstarávateľ, tak zaradenému záujemcovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Zaradený záujemca sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Zaradený záujemca si môže v komunikačnom rozhraní zobraziť celú históriu o svojej komunikácií s verejným obstarávateľom.
  3. Ak je odosielateľom informácie zaradený záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
  4. Verejný obstarávateľ umožňuje zaradeným záujemcom neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa formou odkazu na systém JOSEPHINE.

## **Vysvetlenie súťažných podkladov**

* 1. Adresa stránky, kde je možný prístup k dokumentácií verejného obstarávania je: <https://josephine.proebiz.com/>.
  2. V prípade nejasností alebo potreby objasnenia požiadaviek a podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov alebo zaradených záujemcov požiadať prostredníctvom komunikačného rozhrania systému JOSEPHINE.
  3. Verejný obstarávateľ poskytuje vysvetlenie informácií potrebných na vypracovanie ponuky všetkým zaradeným záujemcom, ktorí sú mu známi prostredníctvom komunikačného rozhrania systému JOSEPHINE. Na tomto mieste budú dostupné všetky informácie potrebné na vypracovanie ponuky.
  4. Podania a dokumenty súvisiace s uplatnením námietok sa riadia pravidlami podľa § 170 a nasl. ZVO.
  5. **Všeobecné informácie k webovej aplikácií JOSEPHINE**

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Edge,
* Mozilla Firefox verzia 13.0 a vyššia alebo
* Google Chrome.
  1. Záujemca môže požiadať o vysvetlenie informácií uvedených v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
  2. Odpoveď na žiadosť o vysvetlenie bude uverejnená vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Verejný obstarávateľ o jeho uverejnení odošle správu všetkým známym záujemcom v deň uverejnenia.
  3. Verejný obstarávateľ primerane predĺži lehotu na predkladanie ponúk, ak
* vysvetlenie informácií potrebných na vypracovanie ponuky nie je poskytnuté v lehote podľa tohto bodu aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky vykoná podstatnú zmenu.
  1. Verejný obstarávateľ, ak je to nevyhnutné, môže doplniť informácie uvedené v súťažných podkladoch kedykoľvek počas lehoty na predkladanie ponúk v rámci zriadeného DNS.

## **Spôsob určenia ceny**

* 1. Do konečnej ceny, ktorá bude zmluvnou cenou, musia byť započítané všetky výdavky uchádzača súvisiace s realizáciou predmetu zákazky a podľa požiadaviek uvedených v zmluve (príloha č. 1 týchto SP).
  2. Uchádzač stanoví svoju cenu na základe svojho slobodného rozhodnutia. V cene musia byť zahrnuté všetky náklady spojené s realizáciou predmetu zákazky, vrátane všetkých súvisiacich služieb a poplatkov. Záujemca je pred predložením svojej ponuky povinný vziať do úvahy všetko, čo je nevyhnuté na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
  3. Na ocenenie a následne na realizáciu predmetu zákazky **nie je potrebná projektová dokumentácia**, plne postačuje výkaz výmer v spojení s opisom predmetu zákazky, platnými technickými predpismi a normami, z uvedeného dôvodu projektová dokumentácia k dispozícii nie je (neexistuje). Pri oceňovaní tak platí výkaz výmer pri zohľadnení ďalších požiadaviek uvedených v súťažných podkladoch (vrátane zmluvy o dielo) a tento je záväzný pre všetkých uchádzačov bez rozdielu.
  4. Rovnaké položky, nachádzajúce sa v čiastkových výkazoch výmer pre jednotlivé úseky, môžu byť ocenené rôznymi jednotkovými cenami.

## **Otváranie ponúk (ku konkrétnej výzve)**

* 1. Otváranie ponúk sa uskutoční elektronicky **po uplynutí lehoty na predkladanie ponúk.**
  2. Miestom „on-line“ sprístupnenia ponúk je webová adresa <https://josephhine.proebiz.com/> . V zmysle § 61 ods. 4 ZVO je otváranie ponúk **neverejné**, údaje z otvárania ponúk verejný obstarávateľ nezverejňuje a neposiela uchádzačom ani zápisnicu z otvárania ponúk.

## **Vyhodnotenie ponúk**

* 1. Vyhodnocovanie ponúk je neverejné. Verejný obstarávateľ vyhodnotí predložené ponuky z pohľadu splnenia požiadaviek na predmet zákazky podľa § 53 ZVO a následne vyhodnotí ponuky z hľadiska plnenia kritéria.
  2. Komunikácia medzi uchádzačom/uchádzačmi a verejným obstarávateľom/komisiou na vyhodnotenie ponúk počas vyhodnotenia ponúk bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/doplnenie ponuky na základe požiadavky doručiť verejnému obstarávateľovi prostredníctvom určenej komunikácie v systéme JOSEPHINE.
  3. Verejný obstarávateľ bezodkladne prostredníctvom komunikačného rozhrania systému JOSEPHINE upovedomí uchádzača, že bol vylúčený alebo, že jeho ponuka bola vylúčená s uvedením dôvodu a lehoty, v ktorej môže byť doručená námietka.
  4. Súčasťou procesu vyhodnocovania ponúk **je aj elektronická aukcia podľa ust. § 54 ZVO**. Podrobnosti o priebehu elektronickej aukcie budú uvedené vo výzve na účasť v elektronickej aukcii.
  5. Nové ceny predložené v elektronickej aukcii po jej skončení budú považované **za končené, teda za ceny s DPH.**
  6. Predložením nových cien v elektronickej aukcii systém pre elektronickú aukciu zostaví poradie ponúk za predmet zákazky automatizovaným vyhodnotením podľa stanoveného kritéria.
  7. Počas trvania elektronickej aukcie uchádzači predkladajú nové ceny za predmet zákazky až do ukončenia elektronickej aukcie.

## **Pravidlá elektronickej aukcie**

* 1. **Základné pojmy.**
* **Elektronická aukcia** (ďalej len „**eAukcia**“) je na účely tohto verejného obstarávania opakujúci sa proces, ktorý využíva systémy certifikované podľa § 151 ZVO na predkladanie nových cien upravených smerom nadol. eAukcia sa bude vykonávať prostredníctvom certifikovaného systému PROebiz. Účelom eAukcie je zostaviť poradie ponúk automatizovaným vyhodnotením, ktoré sa uskutoční po úvodnom úplnom vyhodnotení ponúk.
* **Vyhlasovateľom eAukcie** je verejný obstarávateľ podľa bodu 1.1 tejto časti súťažných podkladov.
* **Predmet eAukcie** je rovnaký ako predmet zákazky, uvedený v príslušných dokumentoch potrebných na vypracovanie ponuky, návrhu na plnenie kritérií alebo na preukázanie splnenia podmienok účasti.
* **Administrátor vyhlasovateľa** je osoba, ktorá v rámci eAukcie vyzýva uchádzačov na predkladanie nových cien upravených smerom nadol.
* **Elektronická aukčná sieň** (ďalej len „**eAukčná sieň**“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.
* **Prípravné kolo** je časť postupu, v ktorom sa po sprístupnení eAukčnej siene uchádzači oboznámia s Aukčným prostredím pred zahájením Aukčného kola (elektronickej aukcie).
* **Aukčné kolo** je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v určených časoch.
* **Názov eAukcie** je totožný ako názov predmetu zákazky.
  1. **Priebeh.**
* Prvok, ktorého hodnota je predmetom eAukcie, je **celková cena za predmet zákazky v EUR s DPH.**
* Verejný obstarávateľ vyzve elektronickými prostriedkami súčasne všetkých uchádzačov, ktorých ponuky spĺňajú požiadavky verejného obstarávateľa na predmet zákazky, na účasť v eAukcii. **Vo výzve na účasť v eAukcii** (ďalej len „**výzva**“) vyhlasovateľ uvedie podrobné informácie týkajúce sa eAukcie v zmysle § 54 ods. 7 ZVO. Výzva bude zaslaná elektronicky zodpovednej osobe **určenej uchádzačom v ponuke ako kontaktná osoba pre eAukciu (z uvedeného dôvodu je potrebné uviesť správne kontaktné údaje zodpovednej osoby)** a bude uchádzačom odoslaná e-mailom **najneskôr dva pracovné dni** pred konaním eAukcie.
* Výzva obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania aukčného kola, lehotu platnosti prístupových kľúčov a pod.
* **V prípravnom kole** sa vyzvaní uchádzači **oboznámia s priebehom aukčného kola** a popisom aukčného prostredia. Uchádzačom bude v prípravnom kole a v čase uvedenom vo výzve zároveň sprístupnená eAukčná sieň, kde si môžu **skontrolovať správnosť zadaných vstupných cien**, ktoré do eAukčnej siene zadá administrátor eAukcie, a to v súlade s pôvodnými predloženými ponukami. Každý uchádzač bude vidieť **iba svoju ponuku** a až do začiatku aukčného kola ju nemôže meniť. Všetky informácie o prihlásení sa a priebehu budú uvedené vo Výzve.
* **Aukčné kolo** sa začne a skončí v termínoch a za podmienok uvedených vo výzve. Na začiatku aukčného kola sa všetkým uchádzačom zobrazia:

**- ich cena,**

**- najnižšia cena,**

**- ich priebežné umiestnenie (poradie)**

* Predmetom úpravy v aukčnom kole budú **celkové ceny za predmet zákazky v EUR s DPH**. Uchádzači budú upravovať svoje ceny **smerom nadol**.
* Verejný obstarávateľ upozorňuje, že systém **neumožňuje dorovnať najnižšiu cenu** (t.j. nie je možné dorovnať ponuku uchádzača na priebežnom 1. mieste).
* **V priebehu aukčného kola** budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie. V prípade rovnosti kritéria na vyhodnotenie ponúk systém priradí týmto ponukám zhodné poradie.
* **Minimálny krok zníženia ceny** je stanovený na **0,5 %** z aktuálnej hodnoty ceny uchádzača.
* **Maximálny krok zníženia ceny** **nie je určený**. Uchádzač však bude **upozornený** pri zmene ceny **o viac ako 50 %.** Upozornenie pri maximálnom znížení ceny sa viaže k aktuálnej cene daného uchádzača.
* **Aukčné kolo** **bude ukončené** uplynutím časového limitu **15 minút** za predpokladu, ak nedôjde k jeho predĺženiu. **K predĺženiu dôjde** vždy v prípade predloženia nových cien (t.j. pri akomkoľvek regulárnom znížení ceny) **v poslednej 1 minúte trvania aukčného kola** (aj už predĺženého aukčného kola), **a to vždy o ďalšiu 1 minútu** (t.j. v čase, kedy došlo k predĺženiu, sa k času ostávajúcemu do konca kola pridá celá 1 minúta). **Počet predĺžení nie je limitovaný**.
* **Výsledkom eAukcie** bude **zostavenie objektívneho poradia ponúk podľa najnižšej ceny** automatizovaným vyhodnotením.
  1. **Technické informácie k eAukcii.**
* Počítač uchádzača musí byť pripojený na Internet. Na bezproblémovú účasť v eAukcii je nutné používať jeden z podporovaných internetových prehliadačov:
* Microsoft Edge,
* Mozilla Firefox verzia 13.0 a vyššia alebo
* Google Chrome.
* Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.
* Podrobnejšie informácie o procese eAukcie budú uvedené vo výzve.
* Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky.
* Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.

## **Kritériá na vyhodnotenie ponúk a pravidlá ich uplatnenia**

* 1. Ponuky sa vyhodnocujú v zmysle § 44 ods. 3 písm. c) ZVO na základe najnižšej ceny. Pod cenou sa v prípade tohto verejného obstarávania má na mysli celková cena za predmet zákazky v EUR s DPH, zaokrúhlená najviac na 2 desatinné miesta.
  2. Úspešným uchádzačom sa stane uchádzač, ktorý po **uskutočnení elektronickej aukcie** predloží vo svojej ponuke najnižšiu celkovú cenu za predmet zákazky. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď..

## **Informácia o výsledku vyhodnotenia ponúk a uzavretie zmluvy**

* 1. Verejný obstarávateľ zašle v súlade s § 55 ZVO informáciu o výsledku vyhodnotenia ponúk.

## **Súčinnosť a uzavretie zmluvy**

* 1. Verejný obstarávateľ uzatvorí zmluvu s úspešným uchádzačom postupom podľa § 56 ZVO, pričom lehota podľa § 56 ods. 2 ZVO sa v zmysle § 56 ods. 2 písm. d) ZVO neaplikuje. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.
  2. **Osobitné podmienky súvisiace s plnením zmluvy**

Verejný obstarávateľ požaduje od úspešného uchádzača (zhotoviteľa), aby predložil verejnému obstarávateľovi v lehote **do 15 pracovných dní** (primerane predĺžená lehota na poskytnutie súčinnosti potrebnej na uzavretie zmluvy) odo dňa doručenia písomnej výzvy na poskytnutie súčinnosti potrebnej na uzavretie zmluvy nasledovné doklady a dokumenty spôsobom **A aj B**:

1. **Elektronicky** prostredníctvom komunikačného rozhrania systému JOSEPHINE:
2. **Vyplnenú a podpísanú zmluvu** vrátane všetkých relevantných príloh:

* Príloha č. 1: **Ocenený výkaz výmer** – v prípade, ak v elektronickej aukcii predložil zhotoviteľ novú cenu (upravenú smerom nadol), rozpočty (ocenené výkazy výmer) budú **znížené o rovnaký percentuálny bod, o aký bol znížený návrh na plnenie kritéria** (celková cena za predmet zákazky v EUR s DPH) v elektronickej aukcii.
* Príloha č. 2: **Vecný a časový harmonogram postupu prác** vypracovaný v zmysle bodu 1 čl. IX Zmluvy
* Príloha č. 3: **Zoznam subdodávateľov** s uvedením jeho identifikačných údajov, podielu a predmetu subdodávky a  údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia, resp. čestné vyhlásenie o nevyužití subdodávateľov. V prípade využitia subdodávateľov každý subdodávateľ zároveň musí mať oprávnenie na príslušné plnenie predmetu zákazky podľa § 32 ods. 1 písm. e) ZVO a musí byť zapísaný v Registri partnerov verejného sektora, ak zákon pre takéhoto subdodávateľa tento zápis vyžaduje.
* Príloha č. 4: **Poistná zmluva zhotoviteľa/Poistka** – dôkaz o existencii poistenia v zmysle čl. VIII Zmluvy.
* Príloha č. 5: **Potvrdenie o vystavení bankovej záruky/zložení realizačnej zábezpeky** v zmysle čl. XX Zmluvy.
* Príloha č. 6: Vizuál označenia staveniska (príloha súťažných podkladov)
* Príloha č. 7: Politika nakladania so stavebnými odpadmi a odpadmi z demolácií (príloha súťažných podkladov)

1. **Čestné vyhlásenie k uplatňovaniu medzinárodných sankcií** (príloha č. 5 SP). Tento dokument musí byť podpísaný štatutárnym zástupcom alebo osobou oprávnenou konať za uchádzača.
2. V prípade, ak sa jedná o **inú osobu stavbyvedúceho ako tú, ktorou uchádzač preukazoval splnenie podmienky účasti** podľa § 34 ods. 1 písm. g) ZVO v rámci predloženia žiadosti o zaradenie do DNS, doklady preukazujúce splnenie podmienok **na výkon funkcie stavbyvedúceho** v zmysle požiadaviek na preukázanie splnenia podmienky účasti podľa § 34 ods. 1 písm. g) ZVO, ako je zadefinovaná v oznámení o vyhlásení verejného obstarávania (DNS). Pokiaľ uchádzač navrhne inú osobu stavbyvedúceho, táto osoba musí spĺňať minimálne rovnaké požiadavky ako pôvodný stavbyvedúci uvedený v žiadosti o zaradenie do DNS;
3. **Identifikáciu všetkých výrobní asfaltových zmesí**, ktorých výrobky (asfaltové zmesi) použije zhotoviteľ (úspešný uchádzač) na realizáciu predmetu zákazky v rozsahy: obchodné meno, adresa výrobne asfaltových zmesí vrátane jej GPS súradníc, kontaktná osoba, telefónne číslo kontaktnej osoby.

Vyššie uvedené dokumenty je potrebné predložiť vo forme:

* scanov originálov alebo úradne overených fotokópií (formát .pdf) alebo
* elektronických dokumentov podpísaných kvalifikovaným elektronickým podpisom.

1. **Do podateľne verejného obstarávateľa doručiť dokumenty:**
2. vyplnené a podpísané zmluvy s platnosťou originálu vrátane všetkých relevantných príloh a v stanovenom počte vyhotovení;
3. **záručnú listinu** - doklad preukazujúci poskytnutie bankovej za riadne vykonanie diela v  **1  vyhotovení s  platnosťou originálu** (v prípade, ak na zloženie realizačnej zábezpeky použije uchádzač bankovú záruku)**;**

**Jedným z nasledovných spôsobov:**

1. **Listinne** osobne alebo prostredníctvom pošty alebo inej doručovacej služby na adresu verejného obstarávateľa: **Banskobystrický samosprávny kraj, Námestie SNP 23, 974 01 Banská Bystrica** (použije sa v prípade, ak hospodársky subjekt nie je povinný využívať elektronickú schránku pre účely komunikácie s orgánmi verejnej moci);
2. Elektronicky do elektronickej podateľne verejného obstarávateľa len prostredníctvom elektronickej schránky zriadenej/vytvorenej Slovensko.sk s kvalifikovaným elektronickým podpisom osôb oprávnených konať za uchádzača (počet vyhotovení elektronicky podpísanej zmluvy je 1).
   1. Verejný obstarávateľ vyhodnotí pred podpisom zmluvy doklady a dokumenty podľa tohto bodu z pohľadu obsahovej a vecnej správnosti.
   2. Nepredloženie dokladov a dokumentov podľa tohto bude verejný obstarávateľ považovať za porušenie povinnosti úspešného uchádzača poskytnúť verejnému obstarávateľovi riadnu súčinnosť potrebnú na uzavretie zmluvy v zmysle § 56 ods. 8 ZVO.
   3. Verejný obstarávateľ **apeluje na uchádzačov, aby pristúpili zodpovedne k poskytnutiu súčinnosti k podpisu zmluvy najmä, aby včas zabezpečili registráciu do Registra partnerov verejného sektora (podľa zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov** (ďalej len „zákon o registri partnerov“)), resp. overili registráciu v Registri partnerov verejného sektora podľa ust.  § 22 zákona o registri partnerov, a to vo vzťahu k sebe ako zmluvnej strane a zároveň vo vzťahu subdodávateľom, na ktorých sa táto povinnosť vzťahuje podľa zákona o registri partnerov.

## **Záverečné ustanovenia**

* 1. Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v ZVO.

## **Prílohy**

* 1. Prílohami k týmto súťažným podkladom sú:
* Príloha č. 1: Zmluva o dielo
* Príloha č. 2: Výkaz výmer
* Príloha č. 3: Opis predmetu zákazky
* Príloha č. 4: Návrh na plnenie kritéria
* Príloha č. 5: Čestné vyhlásenie k uplatňovaniu medzinárodných sankcií